Bestyrelsesmøde 7/3 2016.

Tilstede: Jens, Morten, Yvonne, Anette P. og Henning.

Agenda:

1. Konstituering inkl. arbejdsopgaver.

2. Ekstra bane.

3. Ekstra ordinært Rep.-møde med Unionen 14/3.

4. DSI Rep.-møde 20/3.

5. Sæsonafslutning.

6. Eventuelt.

1. Formanden bød velkommen til mødet. Morten blev budt velkommen som næstformand mens Anette P. blev budt velkommen som suppleant. Fordelingen af bestyrelsens opgaver blev ikke ændret. De er således de samme som forrige sæson. Kan ses på hjemmesiden.

2. En ekstra bane er nu permanent blevet bestilt til hver træningsaften, således at vi nu har 8 baner.

3. Der vil blive afholdt ekstra ordinært Rep.-møde med Unionen 14/3. Jens og Morten deltager.

4. Ligeledes vil Jens og Morten deltage i DSI Rep.-møde 20/3.

5. Sæsonafslutning afvikles som før nævnt 23/5. Der spilles kl. 17.30 med efterfølgende spisning kl. 19.00.

6. Grundet stor tilgang af nye medlemmer, er der ikke længere nok klubbluser. Derudover har klubben ikke længere de sponsorer, som pt. er på de nuværende bluser. Dette gav anledning til drøftelse om, hvorvidt der skulle vælges helt nye bluser eller indkøbes flere af de nuværende. Bestyrelsen blev herefter enige om, at der skulle vælges nye. Yvonne og Anette indhenter tilbud og kommer med forslag.

Anette